JUDEŢUL TIMIŞ                                                        

MUNICIPIUL TIMIŞOARA



         ANEXĂ HCL NR...............
Timisoara 2023 Capitala Europeana a Culturii
CONTRACT DE ADMINISTRARE

NR.   .... DIN DATA DE ...........
I. PĂRŢILE CONTRACTANTE

1.1. Federației Comunităților Evreiești din România, cu sediul în......................, ............................., cod fiscal ................., tel.................., fax.................., reprezentat prin....................., în calitate de PROPRIETAR, 
şi

1.2…………………………………., cu sediul în………………….., str…………………., nr. …, ……….., Jud…………….., Cod Fiscal……………………, e-mail…………………….., reprezentată prin-   ......................................,  în calitate de ADMINISTRATOR,

II.  BAZA LEGALĂ
 2.1. Baza legală încheierii prezentului contract este:

a)  Hotărârea Consiliului Local al Municipiului Timişoara  nr. .........din .............
b)  O.U.G. nr. 57/2019, privind codul administrativ; 
c)  Articolele 792 Cod Civil și următoarele.
d) Decizia nr........./......... a Comitetului Director al FCER-CM
III. OBIECTUL CONTRACTULUI
3.1. Obiectul prezentului contract:  
- str. Episcop Ioseph Lonovici, nr. 2, jud Timiș, identificat prin CF 412922 Timișoara, top 6890, compus din clădire – SINAGOGA și teren în suprafață de 662 mp
3.2. Suprafaţa spaţiului este de  …………………………………………….
3.3. Imobilul denumit – Sinagoga Fabric - cu nr. de inventar ................ și valoarea de inventar  ............. lei și terenul aferent cu nr. de inventar ................. și valoarea de inventar ...................... lei vor fi preluate în evidența mijloacelor fixe a Municipiului Timișoara. 
IV. DESTINAŢIA  SPAŢIULUI  DAT ÎN ADMINISTRARE

4.1. Bunurile prevăzute la punctul 3.1 se transmit în administrarea Municipiului Timișoara, pentru desfășurarea activităților/evenimentelor social-culturale, galerii de artă, spații expoziționale, etc
4.2. Activitățile care se vor desfășura în imobilul menționat la punctul 3.1., au la bază acrodul Federației Comunităților Evreiești din România, referitoare la excluderea oricăror acțiuni, care pot fi interpretate ca profanare a unui lăcaș de cult sfințit conform religiei iudaice. 
4.3. În vederea creşterii atractivității imobilului, precum și a obținerii de fonduri structurale în vederea promovării ca obiectiv turistic, administratorul va putea lua măsuri pentru exploatarea economică a bunului imobil, direct sau prin parteneriate sau asocieri cu alte persoane juridice, pe durata valabilităţii contractului.

V. DURATA CONTRACTULUI

5.1. Prezentul contract se încheie de la data  ..................... până la data de........................
5.2.  Prin acordul părţilor, prezentul contract poate să înceteze şi înainte de termen.
5.3.  Prelungirea contractului se face prin acordul părţilor prin încheierea unui act adiţional.

VI. DREPTURILE SI OBLIGAŢIILE PĂRŢILOR

6.1. Drepturile şi obligaţile proprietarului
1) are obligaţia să predea administratorului spaţiul atribuit, pe bază de proces verbal de predare primire;
2) are obligaţia să nu-l împiedice pe administrator să folosească spaţiul potrivit destinaţiei sale, până la termenul convenit;

3) are obligaţia să asigure buna folosire a căilor de acces;
4) are obligaţia să radieze dreptul de administrare la expirarea prezentului contract sau în baza actului de revocare a prezentului contract;

5) are dreptul să rezilieze contractul, în cazul în care administratorul nu-şi respectă obligaţiile prevăzute în prezentul contract; 
6) are dreptul să modifice în mod unilateral partea reglementară a contractului de administrare, cu notificarea prealabilă a administratorului din motive excepţionale legate de interesul naţional sau local;
7) de a oficia slujbe religioase festive cu ocazia unor evenimente speciale si a unor activităţi culturale specifice şi de interes general, date ce vor fi stabilite de comun acord cu administratorul;

8) de a preda administratorului toate documentaţiile tehnice întocmite cu privire la lucrările efectuate la bunul imobil până la data semnării prezentului contract și rapoartele de expertiză, proiectele, avizele pentru reparațiile;

9) de a furniza orice informaţie de natură tehnică sau juridică cu privire la bunul imobil ce poate fi de folos administratorului în exploatarea bunului
10) să achite administratorului contravaloarea lucrărilor efectuate din fonduri proprii sau structurale la bunul imobil, în situaţia în care revocă dreptul de administrare înainte de împlinirea duratei prezentului contract. Valoarea lucrărilor va fi stabilită prin raport de expertiză ce se va întocmi în acest sens.

6.2. Drepturile şi obligaţiile administratorului:

 1)foloseşte şi dispune de bunul aflat în administrare în condiţiile stabilite de lege şi potrivit destinaţiei prevăzute la punctul 4.1, precum și a respectării condițiilor și restriicțiilor prevăzute în anexa – Poziția Rabinatului FCER-CM;
 2) poate exercita folosinţa imobilului în limita cerinţelor impuse de desfășurarea activităților/evenimentelor social-culturale, galerii de artă, spații expoziționale, etc;
3) de a introduce în circuitul public imobilul ca obiectiv turistic monument istoric clasat;

4) de a iniţia activităţi cu caracter cultural, turistic, educaţie muzeală etc.;
5)are obligaţia să înscrie în cartea funciară dreptul de administrare;

6) are obligaţia să folosească, în mod direct, pe riscul şi pe răspunderea sa, spaţiul care face obiectul prezentului contract şi să se îngrijească de bunul dat în administrare întocmai ca proprietarul acestuia;
7) are obligaţia de a asigura paza, protecţia şi conservarea bunurilor, ca un bun proprietar, şi de a suporta toate cheltuielile necesare unei bune funcţionări;
8) suportă toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;
9)obţine avizele pentru planul urbanistic zonal fără schimbarea uzului şi interesului public şi destinaţiei bunului, după caz;

10) are obligaţia să execute în condiţiile legii, lucrările de investiţii şi reparaţii pe cheltuiala proprie, necesare desfăşurării programelor culturale;
11) Finanțarea lucrărilor de întreţinere, consolidare, restaurare efectuate pentru conservarea imobilului – Sinagogă- poate fi asigurată din surse proprii în condițiile Legii 442/2001 privind protejarea monumentelor istorice  sau din accesarea de fonduri structurale.
12) să obţină toate avizele şi autorizaţiile prevăzute de lege pentru amenajarea spaţiului, necesare desfăşurării activităţilor specifice şi să suporte toate cheltuielile ce decurg din acestea
13)să reevalueze bunurile, în condiţiile legii;
14)semnarea procesului-verbal de vecinătate, fără schimbarea regimului juridic al bunului, dacă este cazul;
15)semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor, dacă este cazul;
16)obţinerea avizelor/autorizațiilor pentru lucrări de îmbunătăţire şi menţinere a caracteristicilor tehnice ale bunurilor, după caz;
17) are obligaţia să execute lucrări de întreţinere, funcţionare şi reparaţii pe cheltuiala proprie, necesare desfășurării activităților/evenimentelor social-culturale, galerii de artă, spații expoziționale, etc. – din surse proprii sau atrase din fonduri structurale;
18)  să întreţină permanent spaţiile interioare/exterioare; 
19) să suporte toate costurile legate de igienizarea imobilului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţii instalaţii sanitare, termice, electrice şi de orice altă natură);

20) să suporte lunar plata utilităţilor, în baza unui contract/convenţie de furnizare a utilităţilor, obligându-se să achite eventualele diferenţe rezultate ca modificare din variaţia preţurilor şi tarifelor percepute prin apariţia de noi acte normative, până la data la care vor intra în vigoare contractele cu furnizorii de utilităţi, 
21) să nu depoziteze materiale toxice sau inflamabile şi să ia toate măsurile necesare pentru exploatarea în siguranţă a spaţiului dat în administrare. Echipamentele tehnice care se vor instala, vor funcţiona în conformitate cu standardele naţionale şi europene privind parametrii tehnici de emisie, iar puterile radiante ale acestora nu vor depăşi limitele prevăzute în normele naţionale şi europene.
22) să răspundă pentru degradarea bunului în timpul folosinţei sale, inclusiv cea cauzată de incendiu, doar dacă nu dovedeşte că acesta a survenit fortuit;

23) are obligaţia să obţină autorizaţia de funcţionare, autorizaţia de securitate la incendiu sau alte autorizaţii prevăzute în legi speciale;

24) este obligat să respecte condiţiile impuse de natura bunului (materiale cu regim special, condiţii de siguranţă în exploatare, protecţia mediului, etc);

25) este obligat să permită inspecţiile reprezentanţilor proprietarului pentru verificarea imobilului dat în administrare;

26) este obligat să-l anunţe pe proprietar de acţiunea intentată de un terţ, care priveşte proprietatea sau posesia spaţiului dat în administrare;

27) este obligat să restituie bunul dat în administrare la împlinirea termenului stipulat în prezentul contract;

28) la încetarea contractului de administrare prin ajungere la termen, administratorul este obligat să restituie proprietarului bunul dat în administrare în deplină proprietate în mod gratuit şi liber de orice sarcini;
29) la încetarea contractului de administrare, din alte cauze decât prin ajungere la termen, excluzând forţa majoră şi cazul fortuit, administratorul este obligat să asigure continuitatea exploatării bunului, în condiţiile stipulate în contract, până la preluarea acestuia de către proprietar.
VII. ÎNCETAREA CONTRACTULUI  DE ADMINISTRARE
7.1.  Prezentul contract îşi încetează efectele în următoarele cazuri:

a).  la împlinirea termenului pentru care a fost încheiat;

b). înainte de expirarea termenului, prin acordul comun al celor două părţi, la iniţiativa uneia dintre acestea;

c). la dispariţia, dintr-o cauză de forţă majoră a bunului, sau în cazul imposibilităţii obiective a administratorului de a-l exploata, prin renunţare, fără plata unei despăgubiri;
7.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă, în caz de schimbare a proprietarului.
VIII. CLAUZE PRIVIND REZILIEREA CONTRACTULUI

8.1. Contractul de administrare se reziliază, în conformitate cu prevederile legale în vigoare, în una din urmatoarele situaţii:

a) Administratorul nu îşi execută obligaţiile stabilite în sarcina sa, prevăzute la art. 6.2;

b) Nerespectarea obligaţiilor prevăzute la cap. VI din prezentul contract, de către una dintre părţi, în mod culpabil şi repetat, dă dreptul părţii lezate de a considera contractul desfiinţat de plin drept, fără somaţie, punere în întârziere, sau intervenţia instanţei de judecată, conform pactului comisoriu de gradul IV şi de a pretinde plata de daune - interese.

IX. FORŢA MAJORĂ

9.1. Nici una dintre părţile contractante nu răspunde de neexecutarea în termen sau/şi de executarea în mod necorespunzător total sau/şi parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective, a fost cauzată de forţa majoră, aşa cum este definită de lege.

9.2. Partea care invocă forţa majoră este obligată să notifice în scris celeilalte părţi, în termen de 3 zile, producerea evenimentului şi să ia toate măsurile posibile în vederea limitării consecinţelor lui.

9.3. Dacă în termen de 3 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.
X. MODIFICAREA CONTRACTULUI

10.1.
Părţile contractante au dreptul, pe durata îndeplinirii contractului, de a conveni modificarea clauzelor contractului,  prin act adiţional, numai după o prealabilă notificare scrisă, cu acordul ambelor părţi.
10.2. Prezentul contract va fi adaptat corespunzător reglementărilor legale, ulterioare încheierii acestuia, care îi sunt aplicabile.

XI. LITIGII
11.1. Părţile prezentului contract vor face toate eforturile pentru a rezolva pe cale amiabilă, prin tratative directe, orice neînţelegere, sau dispută care se poate ivi între ei, în cadrul sau în legătura cu îndeplinirea contractului.

11.2.
Dacă după 15 de zile de la începerea acestor tratative, părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.
XII. DISPOZIŢII FINALE
12.1 Prezentul contract a fost încheiat în patru exemplare, din care un exemplar pentru Administrator.

      Proprietar,



                    

Administrator, 

PRIMAR, 

SERVICIUL JURIDIC,















DIRECTOR, 

            







            CONSILIER,

Notă: clauzele prevăzute în cuprinsul acestui contract cadru au caracter obligatoriu şi minimal.

